Hieronymittklostret

Hieronymittklosteret eller Jerónimos-klostret (portugisisk: Mosteiro dos Jerónimos) er et byggverk i bydelen Belém i Lisboa, Portugal. Manuel I (1495–1521) søkte i 1496 Den hellige stol om å kunne oppføre et hieronymittkloster. Bygningen ble påbegynt i ca. 1501 og regnes blant de viktigste oppført i manuelinsk stil, en portugisisk variant av sengotikken, med innslag av renessanse.Unescos internettside lest 11. mars 2015Klosterets internettside. History. XIV century. engelsk  lest 13. mars 2015 Bygningen inneholder sarkofagene til blant andre Henrik Sjøfareren, Vasco da Gama, Fernando Pessoa, Luís de Camões og en rekke portugisiske konger.Hieronymittklosterets internettside  lest 11. mars 2015 Klosteret ble oppført på UNESCOs verdensarvliste i 1983, sammen med Belémtårnet. I 2007 kåret det portugisiske folket Jerónimos-klosteret til femteplass av de syv underverkene i Portugal.
venstre|miniatyr|Fotografi av EUs ledere, foran Hieronymittklosteret, etter undertegningen av Lisboa-traktaten.
Hieronymittklosteret (etter Hieronymus fra Stridon) er oppført på stedet for den tidligere Mariakirken i bydelen Belém, portugisisk for Bethlehem. Manuel I ønsket å oppføre et monument over Avis-Beja-dynastiet som han tilhørte, forøvrig som den første fra dynastiet som ble monark over Portugal. Hieronymittordenen sto i nær forbindelse med det portugisiske kongehus. Byggekostnadene til klosteret ble blant annet finansiert med skatt på importen av pepper («pepperskatten»).

Klosterets fasade er mer enn 300 meter lang og oppført i sandstein fra Ajuda, Rio Seco, Alcântara, Laveiras og Tercena. Arkitekter har blant andre vært Diogo de Boitaca (ca. 1460-1528), João de Castilho (ca. 1475-1552), Diogo de Torralva (ca. 1500-1566) og Jerónimo de Ruão (1530-1601).

Hieronymittklosteret ble oppført i perioden for de store oppdagelser og plassert ved Lisboas havn, nær Belémtårnet. Det offisielle bildet etter undertegningen av Lisboa-traktaten, ble tatt med Hieronymittklosteret som bakgrunn.

 Bildegalleri 
sentrer|upright=2.3|Fasaden mot sjøen er mer enn 300 meter lang|miniatyr

 Referanser 

 Eksterne lenker 


Kategori:Lisboa
Kategori:Verdensarven i Portugal
Kategori:Katolske klostre
Kategori:Hieronymittordenens klostre